1,2,3- மும்மெத்தில்பென்சீன்

1,2,3- மும்மெத்தில்பென்சீன் (1,2,3-Trimethylbenzene) என்பது C6H3(CH3)3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். அரோமாட்டிக் ஐதரோகார்பனாக வகைப்படுத்தப்பட்டுள்ள இச்சேர்மம் நிறமற்ற ஒரு திரவமாகவும் எளிதில் தீப்பற்றக்கூடியதாகவும் உள்ளது. கிட்டத்தட்ட தண்ணீரில் கரையாத இச்சேர்மம் கரிமக் கரைப்பான்களில் கரைகிறது. கரிக்கீல் மற்றும் பெட்ரோலியம் ஆகியனவற்ரில் இச்சேர்மம் இயற்கையிலேயே காணப்படுகிறது. மும்மெத்தில்பென்சீனின் அறியப்பட்டுள்ள மூன்று சமபகுதியன்களில் இதுவும் ஒன்றாகும். திண்மப் பொருட்கள் உருவாகி பொறியை சேதப்படுத்துவதை தவிர்க்க, ஐதரோகார்பன்களுடன் இதைக் கலந்து தாரை எரிபொருளாகப் பயன்படுத்துவார்கள்.

தயாரிப்பு 

தொழிற்சாலைகளில் பெட்ரோலியத்தைக் காய்ச்சி வடிக்கும்போது, ஒன்பது கார்பன் (C9) கொண்ட அரோமாட்டிக் ஐதரோகார்பன் பகுதியிலிருந்து 1,2,3- மும்மெத்தில்பென்சீனை தனித்துப் பிரிக்கிறார்கள். தொலுயீன் மற்றும் சைலீன்களை மெத்திலேற்றம் செய்தும் இதைத் தயாரிக்கமுடியும்.

மேற்கோள்கள் 

நீரகக்கரிமங்கள்
ஆல்கைல்பென்சீன்கள்